রাফান আহমেদ, জন্ম এই ইট-কাঠের যান্ত্রিক শহরে। অষ্টম শ্রেণী থেকে টানা দ্বাদশ শ্রেণী পর্যন্ত বৃত্তি পেয়ে প্রথম সারির সরকারি মেডিকেল কলেজে অধ্যয়ন করেছেন। জীবনের বাঁকে একসময় সংশয় ও নাস্তিক্যবাদের চোরাগলিতে ঘুরে বেড়িয়েছেন। সত্যকে খোঁজার চেষ্টা করেছেন, চেষ্টা চলছে, চলবে ইন শা আল্লাহ। 'বিশ্বাসের যৌক্তিকতা' তার প্রথম গ্রন্থ। তার আগ্রহের বিষয় তুলনামূলক ধর্মতত্ত্ব, হাদিসশাস্ত্র, ফিলোসফি অফ সাইন্স, ইভোলিউশনারি বায়োলজি।